seminar i statistisk analyse

Innhold:

1. Kursbeskrivelse 

2. Litteratur 

3. Øvingsoppgaver

4. Formelsamling, begrepsdefinisjoner og litt om statistisk slutningslære
KURSBESKRIVELSE
	Kursansvarlig:
	Cand. polit. Ivar Lima

	Forelesning:
	Lørdag 18. mars, 09:30 – 15:30

	PC-labøving:
	Lørdag 25. mars, 09:30 – 15:30


Kurset er rettet mot forskere og ansatte med lite forhåndskunnskaper i statistikk. Det gir en innføring i statistisk slutningslære og statistisk analyse med vekt på bruk av krysstabeller. Målsetting med kurset er for det første å gjøre deltakerne i stand til selvstendig lesing av faglige artikler basert på kvantitative data og til å selv gjennomføre statistisk analyse. For det andre at kursdeltakerne skal bli kjent med statistikk programmet SPSS og kunne bruke det til å gjøre ulike operasjoner som er nyttige for en forsker som jobber med kvantitative data. 

Mot slutten av begge seminar vil det bli lagt opp til oppgaveløsning i grupper. Det anbefales at deltakerne leser pensum før forelesningene. Før PC-labøvingen vil det bli lagt ut praktiske oppgaver i SPSS som det anbefales kursdeltakerne å prøve løse på forhånd for å få større utbytte av øvingen. Det vil også bli lagt ut fasit til de sistnevnte oppgavene, men de vil ikke bli gått gjennom på selve øvingen. 

Til sammen ca. 300 s.

øvingsoppgaver til statistikk-seminar 18/3

1. I en kvantitativ studie inngår det enheter, verdier og variabler (Ringdal). Hva menes med disse begrepene? 

2. Hva er en spuriøs sammenheng? Finn et eksempel på en spuriøs sammenheng. Forsøk å gi en kausal forklaring på hvordan denne sammenhengen kan oppstå. Illustrer forklaringen ved hjelp av en årsaksmodell

3. Hva menes med operasjonalisering i en kvantitativ studie? Hvordan operasjonaliserer Knudsen og Hernes konseptet ”familieressurser”? Vil du si at indikatorene de bruker teoretisk sett er egnet til å måle dimensjonen familieressurser? Hvorfor?  

4. Figur 3.1 (s. 15) hos Knudsen og Hernes er en årsaksmodell over hvilke forhold som påvirker utbyttet av utdanningen. Hva er avhengige og uavhengige variabler i denne modellen og hvorfor? 

5. I en meningsmåling fra 2000 om miljø svarte et representativt utvalg av befolkningen på følgende påstand: ”Hvor farlig for miljøet tror du luftforurensing fra biler er?”

Svarfordeling etter alder (prosentandeler)

a. Hvilke enheter, variabler og verdier inngår i tabellen?

b. Tolk tabellen! Vil du si at samvariasjonen mellom alder og holdning er sterk?

c. Diskuter om andre variabler kan påvirke sammenhengen mellom variablene i tabellen. Begrunn svaret.

d. Regn ut forventet antall respondenter for hver celle. Beregn deretter Chi-square og antall frihetsgrader. Er sammenhengen i tabellen signifikant?

6. I tabell 3.11 på side 22 forsøker Knudsen og Hernes å teste ut teorien om at jenterollen medfører en rituell tilnærming til skolearbeid mens gutterollen medfører en instrumentell tilnærming. Hva menes med interaksjon (samspill, jf. Ringdal s. 346-347) i denne tabellen? Gir denne interaksjonseffekten støtte til Knudsens og Hernes teori om forskjellen mellom gutterolle og jenterolle? Hvorfor?

7. Hva er forskjellen på en signifikant og en betydningsfull sammenheng?

8. Lag en årsaksmodell for Marianne Nordli-Hansens artikkel.

9. I en representativ spørreundersøkelse fra 1999 om holdninger til Sosial ulikhet ble det stilt et spørsmål om hva respondenten mener ulike yrkesgrupper bør tjene i norske kroner. Tabellen under viser gjennomsnitt, standardavvik og standardfeil for hva kvinner og menn mener en eier av en stor fabrikk bør tjene. Obs, merk at kjønn er uavhengig variabel mens spørsmålet om hva en eier av fabrikk bør tjene er avhengig variabel. 

a. Tolk tabellen. Ta hensyn både til forskjellen i gjennomsnitt og i standardavvik mellom menn og kvinner i tabellen.

b. Er forskjellen mellom menn og kvinner signifikant? Bruk hypotesetesting og formelen for beregning av t-verdi 

c. Forklar forskjellen!

Formelsamling, begrepsdefinisjoner og litt om statistisk slutningslære

Til statistikkseminar Høgskolen Stord/Haugesund 18/3-06.

Noen symboler og begrep: 

n = antall enheter, utvalgsstørrelsen. 

respondent: person som har svart på et spørreskjema

Mål for sentraltendens, spredning og korrelasjon

	Navn
	Formel
	Tolkning

	Gjennomsnitt

	Gravitasjonssenteret. Følsomt for skjevfordelinger.

	Median
	Medianen er verdien til enheten i midten dersom verdiene blir ordnet i rekkefølge.
	Mer robust mål for sentraltendens enn gjennomsnitt. 

	Modus
	Den verdien som forekommer hyppigst.
	

	
	
	

	Varians

	Et mål på spredningen rundt gjennomsnittet. s2=0 betyr 0 spredning.

	Standardavvik

	Kvadratroten av variansen. Også et mål på spredningen rundt gjennomsnittet. s=0 betyr 0 spredning. Sentralt i statistisk slutningslære.

	
	
	

	Kovariansen

	Et lineært mål på korrelasjon eller samvariasjon mellom to variabler (X og Y). Jo høyere verdi, jo sterkere korrelasjon

	Pearson R

Der sxy er kovariansen til variablene X og Y og sx og sy er standardavvikene til henholdsvis X og Y.
	Et viktig og standardisert mål på lineær korrelasjon mellom to variabler. Gir verdier innenfor intervallet –1 og 1. 1 eller –1 betyr perfekt lineær korrelasjon, noe en aldri finner innenfor samfunnsvitenskapene. I konstruksjon av indeks er det en tommelfingerregel at variablene må ha en Pearson R verdi som er høyere enn ( 0,3. 

	
	
	


Statistisk slutningslære

Innledning

Statistisk slutningslære handler om å kunne slutte med en kjent sannsynlighet fra resultatene i et utvalg til hele populasjonen. Det handler med andre ord om å kunne bruke for eksempel et tilfeldig utvalg på 500 nordmenn på 18-79 år til å si noe om hva alle nordmenn i denne aldersgruppen mener eller har. Eller et tilfeldig utvalg på 200 niendeklassinger til å si noe om alle niendeklassinger i hele landet. Grunnene til at vi ønsker å kunne slutte fra et mindre utvalg til hele populasjonen er åpenbare: en undersøkelse med et utvalg på 1000 krever en brøkdel av ressursene i forhold til det å undersøke en hel populasjon. Og vi vet at har vi et utvalg av en viss størrelse kan vi med forbløffende stor treffsikkerhet og kjent sannsynlighet  si noe om hele befolkningen. Forbausende nok gjelder dette uavhengig av størrelsen på populasjonen! Dvs, et utvalg på for eksempel 1500 gir samme treffsikkerhet i forhold til befolkningen enten befolkningsstørrelsen er på ca. 4,6 millioner som i Norge eller på 296 millioner som i USA.

Hva forutsetter statistisk slutningslære:

1. At utvalget er tilfeldig. Det er helt avgjørende! Eks. 

2. At utvalget er av en viss størrelse – minst 30 respondenter, helst over 100. 

Sentrale termer

Normalfordeling kalles gjerne også ”bell curve” eller klokkeform fordi det er en symmetrisk klokkeformet fordeling. Det viktigste poenget med en normalfordeling i denne sammenheng er at vi kan bruke standardavviket til å beregne hvor mange som er innenfor et visst verdiintervall fra gjennomsnittet. 

For normalfordelingen gjelder at 68 % av utvalget er ( 1 standardavvik fra gjennomsnittet, 95 % er ( 1,96 standardavvik fra gjennomsnittet, 99 % av utvalget er ( 2,58 standardavvik fra gjennomsnittet. 

· Et eksempel: IQ er konstruert slik at scorene i befolkningen blir normalfordelte. Hvis gjennomsnittlig IQ i befolkningen er på 95 og standardavviket er 15 så har 95 % av gruppen en IQ på mellom 80 og 110. 

Det er viktig å skille mellom populasjonsfordelingen, utvalgsfordeling og samplingsfordelingen. Populasjonsfordelingen er hvordan hele befolkningen fordeler seg på et gitt spørsmål, for eksempel på spørsmålet om holdninger til EU: ja, nei, vet ikke. Utvalgsfordelingen er hvordan et utvalg fordeler seg på de tre kategoriene ja, nei, vet ikke, på det samme spørsmålet. I utgangspunktet vet vi at jo større utvalget er, jo større er sjansen for at et estimat av et gjennomsnitt i utvalget er tilnærmet lik gjennomsnittet i befolkningen. Samplingsfordelingen er en spesiell siden det er en mer teoretisk størrelse. 

Tenk deg at vi trekker 500 utvalg på 1000 nordmenn i hvert av disse og måler gjennomsnittlig lønnsinntekt. Da vil vi få en fordeling av estimerte gjennomsnitt og det er et eksempel på en samplingsfordeling. Det viser seg at denne fordelingen alltid vil bli normalfordelt. Gjennomsnittet i samplingsfordelingen er det samme som gjennomsnittet i populasjonsfordelingen. 

Samplingsfordelingen viser hvilke gjennomsnittsverdier det er sannsynlig at en får dersom en trekker et utvalget på 1000 nordmenn. Med en slik utvalgsstørrelse vil de fleste gjennomsnitt være ganske gode estimat på gjennomsnittet i populasjonen. 

Siden samplingsfordelingen er normalfordelt kan vi beregne akkurat hvor mange prosent av utvalgene som er innen et gitt verdiintervall fra gjennomsnittet. For å beregne dette bruker vi formelen for standardavviket til samplingsfordelingen. Standardavviket til samplingsfordelingen kalles standardfeilen. 

Sentralgrenseteoremet: For et gitt tilfeldig utvalg gjelder det at etter hvert som utvalgsstørrelse øker vil samplingsfordelingen til gjennomsnittet 

 nærme seg en normalfordeling.

· Dette gjelder uansett hvilken form populasjonsfordelingen har. Som de skriver i en engelsk lærebok om statistikk: ”This is quite remarkable”.

· Sentralgrenseteoremet innebærer dermed at statistisk slutningsteori kan brukes selv om populasjonsfordelingen er ekstremt skjev.

Hva brukes samplingsfordelingen til? Samplingsfordelingen er den teoretiske og normalfordelte størrelsen som formlene for statistisk slutningslære baseres på. I formelen til samplingsfordelingen inngår populasjonens standardavvik. Det er upraktisk siden det jo stort sett er en ukjent størrelse. Men det er bevist at en kan bruke utvalgets standardavvik som et estimat for populasjonens standardavvik. Det gir en noe større usikkerhet og vi må derfor bruke en tabell for t-fordeling fremfor en normalfordeling i statistisk slutningsteori. Ved utvalg større enn 1000 er t-fordelingen tilnærmet lik normalfordelingen. 

T-fordelingen er den fordelingen vi alltid skal ta utgangspunkt i når vi slutter fra utvalg til populasjon. Derfor har nesten alle lærebøker i statistikk en tabell over t-fordelingen. Men ved store utvalg gjelder det også for t-fordelingen at 68 % av utvalget er ( 1 standardavvik fra gjennomsnittet, 95 % er ( 1,96 standardavvik fra gjennomsnittet, 99 % av utvalget er ( 2,58 standardavvik fra gjennomsnittet. Det er kun er kun når en arbeider med små utvalg at det er praktiske forskjeller. (statistikk program på datamaskin anvender uansett t-fordelingen når de beregner for eksempel et konfidensintervall).

Hva koker alt dette ned til.

· Hvis det er et tilfeldig utvalg med flere enn 30 enheter så kan statistisk slutningslære stort sett brukes. 

· Unntaket er hvis populasjonsfordelingen ekstremt skjev, da bør en opp i omtrent 100 enheter før det er trygt å anvende statistisk slutningslære. 

· Et eksempel: la oss si at vi har et utvalg på 750 respondenter som vi har spurt om hvor mye de tjener i måneden. La oss videre si at utvalget i gjennomsnitt tjener 25 000 kr, med et standardavvik på 7000. Når vi skal slutte fra utvalg må vi selv velge med risikoen for feilslutning. Malen i samfunnsvitenskapene er å operere med en sjanse på 0,05 for feilslutning, eller med andre ord en sikkerhet på 0,95. Det skal anvendes i denne beregningen av konfidensintervall:

Vi kan med en sikkerhet på 0,95 slutte oss til at gjennomsnittlig månedslønn i befolkningen er mellom 24499 og 25501.

Det betyr at vi i en av 20 tilfeller risikerer å gjøre en feilslutning når vi hevder at populasjonsgjennomsnittet er mellom 24499 og 25501.

· Når det gjelder statistisk slutning for samvariasjonen i en krysstabell, har den mange likhetstrekk med statistisk slutning for gjennomsnitt og andel. Men formelen har en fordeling som kalles kjikvadrat-fordeling og som har ganske andre verdier enn t-fordelingen. 

Formler: statistisk slutningslære

	Navn
	Formel
	Tolkning

	Kjikvadrat

	Måler avstanden mellom forventet og observert verdi for hver rute i en krysstabell. Ved å se på en tabell over kjikvadrat fordelingen kan verdien brukes til å beregne signifikanssannsynlighet (se tabell s. 487 Ringdal). Før en kan slå opp i kjikvadrat tabell må en beregne frihetsgrad med formelen df = (k1-1)( k2-1). k1 og k2 er antall kategorier til variablene i tabellen.

	Standardfeil

	Standardfeilen er standardavviket for samplingsfordelingen. (jf formelen for standardavvik på side 1)

	Konfidensintervall for gjennomsnitt

	Først bestemmer en usikkerheten, blar en opp i en tabell over t-fordelinger og finner t-verdien til med den valgte usikkerheten og med den gitt utvalgsstørrelsen. Hvis en har valgt et 99 % konfidensintervall betyr det at en med en sikkerhet på 0,99 kan slutte seg til at populasjonsgjennomsnittet befinner seg innenfor det beregnede verdiintervallet.

	Konfidensintervall for differansen mellom to gjennomsnitt
	
[image: image15.wmf](

)

2

2

2

1

2

1

2

1

n

s

n

s

t

Y

Y

´

´

±

-


	Samme som ovenfor bare at her beregner en konfidensintervallet til differansen mellom to gjennomsnitt.

	T-test for forskjellen mellom to gjennomsnitt

	Der H0 er verdien til nullhypotesen. Som oftest settes den til 0, dvs at vi antar at det ikke er en signifikant forskjell mellom gjennomsnittene til gruppe1 (Y1) og gruppe 2 (y2). For fremgangsmåte og tolkning av t-verdi, se forklaring under. 

	
	
	


Det finnes to hovedtyper statistisk slutningsteori som vi skal gå nærmere inn på i dette kurset.

1. Konfidensintervall

2. Hypotesetesting eller t-testen

Konfidensintervall har jeg vist eksempel på ovenfor og er rimelig greitt å tolke. Fordelen med konfidensintervall er at den gir oss informasjon om hvilket intervall (sikkerhetsmargin) det er sannsynlig at populasjonsverdien faller innenfor.

Hypotesetesting handler derimot som oftest om kun å konkludere med om forskjellen mellom to grupper er signifikant eller ei, og gir ikke informasjon om innenfor hvilket intervall det er sannsynlig at forskjellen mellom gruppene i populasjonen ligger. Hypotesetesting består av følgende steg (jf. med Ringdal s. 376-377):

1. Formulere nullhypotese: H0=0 og alternativ hypotese: Halt ( 0. 

2. Beregne testobservator med bruk rett formel. Hvis hypotesen omhandler forskjellen mellom to gjennomsnitt bruk t-test for forskjellen mellom to gjennomsnitt. Hvis hypotesen omhandler krysstabell bruk formelen for beregning av kjikvadrat.

3. Fastsette signifikansnivå. 

4. Finne kritisk verdi i tabell over t-fordelingen (eller i kjikvadrat fordelingen hvis krysstabell)

5. Konkluder! Kan nullhypotesen forkastes?

